Gevorderde Diploma in Projekbestuur | Akademia
Suid-Afrika het bekwame en opgeleide projekbestuurders nodig wat projekte kan administreer en bestuur. Suksesvolle projekuitvoering verhoog die kwaliteit van ondernemings, dit ontwikkel welgestelde gemeenskappe en 'n welgestelde land.
SAQA ID-nommer: 99024
KONTAKSESSIES EN TUTORIALE
Die vak bied aan studente 'n begrip vir projekbestuur binne die Suid-Afrikaanse konteks, asook die onderliggende filosofie, konsepte en stelselbenadering tot projekbestuur.
Die vak bied aan studente 'n teoretiese grondslag vir projekskedulering en 'n redelike kennis van skeduleringsagteware.
Die vak bied aan studente 'n begrip vir kosteberaming en kostebestuur binne die konteks van 'n projek, spesifiek om te voorkom dat begrotings oorskry word as gevolg van swak projekdefinisie en swak projekbeheermaatreëls.
Projekkwaliteit- en risikobestuur
Die vak bied aan studente n begrip vir die konsepte van kwaliteit en die prosesse en tegnieke van kwaliteitsbestuur, asook risikobepaling en risikobestuur binne die konteks van 'n projek.
Die vak stel studente in staat om 'n begrip vir beplannignsbeginsels, asook virf beheerinstrumente vir projekbestuur te ontwikkel.
Die vak bied aan studente 'n begrip vir projekbestuur in die korporatiewe omgewing, insluitend die uitwerking van organisatoriese gedrag op projekbestuur.
Kontaksessies en E-leer-tutoriale is verpligtend en dit word by die TWEE studiesentrums nl. Centurion en Tygerberg aangebied. Studente moet 4 kontaksessies by die studiesentrums bywoon soos in die jaarbeplanning vervat is. Studente moet ook 10 E-leer-tutoriale op die studentestelsel (Moodle) voltooi. Die deelname hieraan word gemonitor en dit maak deel uit van die verpligte klasbywoningvereistes.
Implementering van teorie op die industrie
Kort kursus oor programmatuur
Projekplan leiding en mentorskap
28 April – 4 Mei 2018
7 – 13 Mei 2018
30 Junie – 6 Julie 2018
9 – 15 Julie 2018
Hantering van gevallestudies
Die program strek oor die tydperk van 1 jaar en word aan die einde van elke jaar voltooi.
Ná die suksesvolle voltooiing van die program ontvang studente 'n Akademia Gevorderde Diploma in Projekbestuur wat formeel tydens 'n geleentheid oorhandig sal word.
NQF6 of NQF7 of ekwivalent
Toepaslike werkervaring sal aanbeveel word
Volledige CV moet die aansoek vergesel (met gesertifiseerde afskrifte van kwalifikasies en ID)
Skootrekenaar (kliek hier vir minimum spesifikasies)
Program word as geheel geneem (geen vak inskrywings)
Bywoning van alle kontaksessies (vier) is verpligtend
Alle assessering moet voltooi word en op tyd ingehandig word
2 verpligte werkopdragte
3 toetse – 2 meerkeuse en 1 geskrewe toets. Die beste 2 toetspunte word gebruik om die jaarpunt te bereken wat eksamentoelating bepaal.